Source: https://www.nonprofit.hu/tudastar/mi-tortenik-nyilvantartasba-veteli-kerelem-benyujtasa-utan-alapitvany
Timestamp: 2020-02-19 12:46:05+00:00

Document:
A bíróság a beérkezett kérelmet és mellékleteit megvizsgálja, hogy azok tartalmilag és formailag megfelelnek-e a jogszabályi követelményeknek. Minden döntését végzésben közli az érintettekkel elektronikusan (2015. január 1-től) vagy postán, attól függően, milyen úton zajlott a kérelem benyújtása.. A végzést az alapítónak, ügyvédi közreműködés esetén az ügyvédnek küldi meg.
Ha a kérelem és mellékleti hiánytalanok, akkor a bíróság a kérelem beérkezésétől számított 60 napon belül köteles dönteni a nyilvántartásba vételről. A nyilvántartásba vétel nem tagadható meg, ha az alapító okirat és a csatolt mellékletek a jogszabályi követelményeknek megfelel.
Ha a kérelem hiányos, a bíróság az alapítót hiánypótlásra szólítja fel. Ha a hiánypótlásban felsoroltaknak az alapító eleget tett, a bíróság a nyilvántartásba vételről határoz. A 60 napos ügyintézési határidőbe a hiánypótlás határideje nem számít be.
A bíróság a bejegyzésről végzésben határoz, amely nem fellebbezhető, így jogerős. Ezzel az alapítvány létrejött.
Ha a bíróság az alapítvány nyilvántartásba vételét megtagadja, a megtagadó végzés ellen fellebbezéssel lehet élni.
Címkék: alapító okirat, nyilvántartás, bíróság, civil szervezet alapítása

References: bíróság 
 bíróság 
 bíróság 
 bíróság 
 bíróság 
 bíróság